Se fica, de tecnico, a l'aragonés Pablo Alfaro ta mirar de tornar ta Segunda División. Pasadas cinco chornadas de competición, con solament que cuatro puntos, Pablo Alfaro ye cesau y se cambea por David Amaral. En marzo, lo entrenador canario ye sustituiu por David Navarro, qui levaba a lo filial azulgrana en Tercera División. O club remata en sietena posición. Ta la siguient temporada, o exchugador azulgrana Luis Helguera pasó a ocupar la endrecera esportiva y Luis García Tevenet vino procedent d'o Fútbol Club Cartagena ta exercer como nuevo entrenador. Se cambea la plantiella y solament que cinco chugadors continan de l'anterior campanya, reforzaus con varios chugadors de l'equipe chuvenil, sozcampión d'o grupo en l'anterior temporada. Se proclama, por primer vegada, campión d'o grupo en Segunda División B y desputa la promoción d'ascenso en primer puesto contra lo Nàstic de Tarragona. Pierden os oscenses y chungan contra o Racing de Ferrol y l'Huracán Valencia. Derrotan a l'Huracán 3-1 como resultau global y se proclaman equipe de Segunda División ta la temporada 2015/16.